LÄNSI-SUOMEN LÄÄNINHALLITUS	KIRJE	
Poliisiosasto		
	Päivämäärä	Diaarinumero
	28.9.2001	LSLH - 2001-9219/Tu-41
___________________________________________________________________________

Sisäasiainministeriö
Poliisiosasto
Esikuntayksikkö

Sisäministeriön kirje SM0452:00/25/02/1999,13.9.2001
Lausunto tunnuslukuja ja mittareita arvioineen työryhmän loppuraportista

Lääninjohdot ovat tehneet vuoden 2000 tulosarvioinnin  ja raportoin BSC mittaristoa käyttäen. Arviointi oli harjoitus.  Tasapainotettu arviointi menetelmänä koettiin  poliisitoiminnan arviointiin soveliaaksi. BSC mittariston käsitteiden hahmottaminen välineinä ei kuitenkaan ollut arvioijille vielä riittävän  täsmentynyt. Myös neljän ulottuvuuden keskinäiset kytkennät olivat vaikeita hahmottaa.  Tasapainotetun mittariston perustaa,  visioita ja siitä johdettuja strategioita ei ollut vuoden 2000 tulossuunnittelua varten poliisihallinnon millään  tasolle vahvistettu. Yhtenä vaikeutena oli mm. se, ettei mittareiden osalta ollut laadittu kuvauksia siitä, mitä mitattavan kohteen ominaisuutta kukin mittari kuvaa ja miten kuvaus  liittyy poliisin toiminnan tuloksellisuuteen.  Myös neljän ulottuvuuden keskinäiset kytkennät olivat ja ovat vaikeita hahmottaa varsinkin jos tavoitteita on runsaasti. 

Työryhmän ehdottaa, että tasapainoinen arviointimenetelmä otetaan ensivaiheessa käyttöön arviointivälineenä ja tämän jälkeen sen käyttöä laajennetaan  strategiseen suunnitteluun ja ohjaukseen kuten raportissa ehdotetaan.  Tasapainotetun arvioinnin välineellinen arvo  ja käytön perusta on parantunut ratkaisevasti poliisin valtakunnallisen vision ja strategioiden vahvistamisen myötä. Länsi-Suomen läänin poliisille vahvistetaan visio ja strategiat kuluvan vuoden loppuun mennessä. Työryhmän loppuraportissa mittareiden  kuvausta on täydennetty ja kirjoitettu auki se mitä kukin mittari kuvaa.  Mittarin kuvauksiin voidaan yhtyä ja pitää niitä vastedes sovittuina kunnes joku löytää esitetyin ja yleisesti hyväksytyin perusteluin paremman mittarin.  Työryhmän esitykset mittareista voidaan siten hyväksyä ja ottaa käyttöön vuoden 2003- 2004 arviointiin. Työryhmän yksittäisiksi kehittämiskohteiksi valitsemien mittareiden edelleen kehittämiseen voidaan yhtyä. Mittarin asettamisessa kysymyksessä aina on sopiminen siitä  mitä mitataan kun tavoite on asetettu. Jos ei osata määritellä mittaria tavoitteelle on  sellaiset tavoitteet hylättävä.

BSC tasapainotettua mittaristo on johtamisen apuväline, joka on samalla myös strateginen valinta. Jotta organisaatiossa saadaan näin laaja ja syvällinen muutos arvioinnissa aikaan ja sillä saavutetaan etuja nykyiseen arvioinnin tilaan, on käynnistettävä laaja koulutus. Pilottihankkeet ovat kannatettavia. Länsi-Suomen lääninjohto esittää, että valtakunnalliseen pilottihankkeeseen otetaan mukaan  Nokian ja Tampereen kihlakuntien poliisilaitokset ja myös Länsi-Suomen poliisin lääninjohto kytketään hankkeeseen lääninjohtopilottina  mukaan ja että hankkeessa edetään kuten työryhmän raportin 4 kohdassa on kuvattu. Lääninjohto sitoutuu omalta osaltaan hankkeeseen.

Lääninpoliisijohtaja	Mikko Paatero

Lääninpoliisiylitarkastaja	Veikko Autere.